**Bokkoni Universiteti** və ya tam adı **Luici Bakkoni adına Kommersiya Universiteti** (*it.* Università Commerciale Luigi Bocconi) — İtaliyanın Milan şəhərində yerləşən ali təhsil müəssisəsi; biznes sahəsi üzrə ixtisaslaşan məşhur ali təhsil ocaqlarından biri.

Bocconi Universiteti Viale Bligny (Milano)nda yer alır, İtaliyanın Milan şəhərinin mərkəzində böyük ticarət caddəsindədir. Bu caddə bir çox modaya uyğun restoranları ilə tanınan lüks bir məkandır. Viale Bligny (Milano) şəhərin şık atmosferi daxil olmağı ilə qiymətləndirilir, ancaq yüksək yaşayış məsələləri ilə də tanınır.

Tarixi
------

Universitet 10 noyabr 1902-ci ildə fəaliyyətə başlamışdır.

Luici Bakkoni
Universitet məşhur biznesmen və xeyriyyəçi Ferdinand Bokkoninin oğlu Luici Bakkoninin şərəfinə belə adlandırılmışdır. Həmçinin bu ali təhsil müəssisəsi həmin biznesmenin maliyyələşdirməsi sayəsində yaradılmışdır. Sahibkar Birinci İtaliya-Həbəşistan müharibəsi zamanı 1 mart 1896-cı ildə Adua döyüşündə həlak olmuş oğlu Luicinin adını şərəfləndirmək və yaşatmaq qərarına gəlmişdi. Bu döyüşlərdə İtaliya Həbəşistana tam məğlub olaraq 11 mindən çox insan itirmişdir.

Bu ali məktəb İtaliyada məzunların iqtisadçı diplomu əldə etdiyi ilk təhsil müəssisəsi idi.

Fəaliyyəti
----------

Ferdinand Bokkoni tərəfindən yaradılan universitet italyan iqtisadiyyatını irəli çəkə bilən mütəxəssislərin yetişdirilməsi məqsədilə fəaliyyət göstərir. Universitet həmçinin real dünya, innovasiyalar və intellektual azadlıq prinsipləri əsasında təşkil edilmişdir.

SDA Bokkoni Menecment məktəbinin binası
Universitetdə iqtisadiyyat, menecment və digər ixtisaslar üzrə bakalavr, magistr və elmlər doktoru (PhD) dərəcəsi almaq mümkündür. MBA diplomuna isə SDA Bokkoni Menecment məktəbində təhsil almaqla əldə edilə bilər. Bundan əlavə, universitet ixtisasın artırılması və biznesin müxtəlif növləri üzrə yüzlərlə proqram təklif edir.

Əcnəbi tələbələr üçün təhsil imkanları
--------------------------------------

Bokkoni Universitetinin əcnəbi tələbələr üçün əlavə cəlbedici cəhəti tək italyan dilində deyil, ingilis dilində də tədrisin aparılması, həmçinin təqaüdün əlçatan olmasıdır.

Reytinqi
--------

"Vol Strit" jurnalının (*ing.* "The Wall Street Journal") apardığı reytinq sıralamasına görə dünyada fəaliyyət göstərən 20 ən yaxşı biznes ali məktəbi sırasına daxil olub.

Bokkoni Universiteti əsasən "İqtisadiyyat" və "Maliyyə" ixtisasları üzrə təqdim etdiyi diplomalara görə yüksək qiymətləndirilir. SDA Bokkoni Menecment məktəbi isə Avropanın ən yaxşı biznes məktəblərinin onluğuna daxildir.

Məşhur məzunları
----------------

Buranın məzunu olan məşhurlardan misal olaraq aşağıdakıların adlarını çəkmək olar:

* Mario Monti — İtaliyanın sabiq baş naziri;
* Klarens Zeedorf — Niderlandlı keçmiş futbolçu;
* Alessandro Profumo — banker.

Həmçinin bax
------------


|  |  |
| --- | --- |
| П: | "Universitet" portalı |

* SDA Bokkoni Menecment məktəbi

İstinadlar
----------

1. ↑  Anagrafe Nazionale Studenti Arxivləşdirilib 2023-07-03 at the Wayback Machine  (ital.)
2. 1 2 3 4 5 6 7 8 9 10 11 12 13  Bocconi universiteti Arxivləşdirilib 2018-07-27 at the Wayback Machine. banker.az, 11.06.2015  (az.)
3. ↑  Bəşarət Məmmədov, Dilrubə Bayramova, *Dünya təhsili: İtaliyanın təhsil sistemi* Arxivləşdirilib 2014-09-09 at the Wayback Machine, "Azərbaycan müəllimi" qəzeti, 13.01.2012, № 02.  (az.)

Xarici keçidlər
---------------

* unibocconi.eu — Bokkoni Universitetinin rəsmi saytı
* SDA Bocconi School of Management Arxivləşdirilib 2007-11-13 at the Wayback Machine  (ing.)
* Bocconi Alumni Association New York Website Arxivləşdirilib 2017-10-07 at the Wayback Machine  (ing.)
* Campus Bocconi - Official Site Arxivləşdirilib 2015-09-25 at the Wayback Machine  (ing.)
* International Students at Bocconi Website Arxivləşdirilib 2021-02-12 at the Wayback Machine Practical information for incoming students  (ing.)
* Bocconi Chinese Students Association Website  (ing.)